CELEX: 32016R0214
Language: sk
Date: 2016-02-15 00:00:00
Title: Nariadenie Rady (EÚ) 2016/214 z 15. februára 2016, ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe

17.2.2016   
            
            
               SK
            
            
               Úradný vestník Európskej únie
            
            
               L 40/1
            
         NARIADENIE RADY (EÚ) 2016/214
   z 15. februára 2016,
   ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Dňa 15. februára 2016 Rada prijala rozhodnutie (SZBP) 2016/220 (1), ktorým sa v prílohe I k rozhodnutiu 2011/101/SZBP (2) ponecháva sedem osôb a jeden subjekt a v prílohe II k uvedenému rozhodnutiu päť osôb.
            
         
               (2)
            
            
               Nariadením Rady (ES) č. 314/2004 (3) sa vykonávajú viaceré opatrenia stanovené rozhodnutím Rady 2011/101/SZBP vrátane zmrazenia finančných prostriedkov a hospodárskych zdrojov určitých fyzických alebo právnických osôb, subjektov a orgánov.
            
         
               (3)
            
            
               Dňa 16. februára 2016 bolo vykonávacím nariadením Komisie (EÚ) 2016/218 ponechaných v prílohe III k nariadeniu (ES) č. 314/2004 (4) sedem osôb a jeden subjekt.
            
         
               (4)
            
            
               Príloha IV k nariadeniu Rady (ES) č. 314/2004 by sa mala zodpovedajúcim spôsobom zmeniť.
            
         
               (5)
            
            
               S cieľom zabezpečiť, aby boli opatrenia stanovené v tomto nariadení účinné, musí toto nariadenie nadobudnúť účinnosť dňom nasledujúcim po jeho uverejnení,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 314/2004 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2016
      
         
            Za Radu
         
         
            predsedníčka
         
         F. MOGHERINI
      
   
   
      (1)  Rozhodnutie Rady (SZBP) 2016/220 z 15. februára 2016, ktorým sa mení rozhodnutie 2011/101/SZBP o reštriktívnych opatreniach voči Zimbabwe (Pozri stranu 11 tohto úradného vestníka.)
   
      (2)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).
   
      (3)  Nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (Ú. v. EÚ L 55, 24.2.2004, s. 1).
   
      (4)  Vykonávacie nariadenie Komisie (EÚ) 2016/218 z 16. februára 2016 ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe (Pozri stranu 7 tohto úradného vestníka.)
   
      PRÍLOHA
      
         
            „PRÍLOHA IV
            Zoznam osôb podľa článku 6 ods. 4
            Osoby
            Meno (a prípadné prezývky)
            
                        1.
                     
                     
                        Bonyongwe, Happyton Mabhuya
                     
                  
                        2.
                     
                     
                        Chihuri, Augustine
                     
                  
                        3.
                     
                     
                        Chiwenga, Constantine
                     
                  
                        4.
                     
                     
                        Shiri, Perence (alias Bigboy) Samson Chikerema
                     
                  
                        5.
                     
                     
                        Sibanda, Phillip Valerio (alias Valentine)“